686/2022

Útdráttur

S var sakfelldur fyrir umferðarlagabrot með því að hafa ekið bifreið sviptur ökurétti ogundir áhrifum ávana- og fíkniefna og slævandi lyfja. Með brotunum rauf S skilyrði reynslulausnar og var honum gerð refsing í einu lagi, sbr. 1. mgr. 82. gr. laga nr. 15/2016 um fullnustu refsinga, sbr. 60. og 77. gr. almennra hegningarlaga nr. 19/1940. Að virtum sakaferli S og með vísan til dómvenju var refsing hans ákveðin fangelsi í 15 mánuði. Þá var áréttuð ævilöng ökuréttarsvipting hans.

Dómur Landsréttar

Mál þetta dæma landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 2. nóvember 2022 í samræmi við yfirlýsingu ákærða um áfrýjun. Málsgögn bárust réttinum 4. maí 2023. Áfrýjað er dómi Héraðsdóms Reykjavíkur 5. október 2022 í málinu nr. S- 848/2022.

2

Ákæruvaldið krefst staðfestingar hins áfrýjaða dóms.

3

Ákærði krefst vægari refsinga rog að húnverði bundin skilorði að öllu leyti eða hluta þannig að 390 daga eftirstöðvar refsingar samkvæmt tveimur fyrri dómum, annars vegar dómi Landsréttar 26. júní 2018 í máli nr. 26/2018 og hins vegar dómi Héraðsdóms Reykjavíkur 22. febrúar 2019 í máli nr. 623/2018, sem ákærða var veitt reynslulausn á 20. desember 2020 og dæmd var upp með hinum áfrýjaða dómi, verði höfð skilorðsbundin.

Niðurstaða

4

Til stuðnings kröfum sínum um mildun refsingar hins áfrýjaða dóms og að hún verði bundin skilorði að öllu leyti eða hluta vísar ákærði til þess að jákvæð breyting hafi orðið á högum sínum og aðstæðum frá þeim tíma er brot það, sem um er fjallað í málinu, var framið í lok maí 2021. Hann hafi í júní sama ár flutt til Noregs í þeim tilgangi að losna úr óreglu sem hann hafi verið fastur í hér á landi. Eftir það hafi hann alfarið haldið sig frá allri óreglu og sótt vikulega stuðningsfundi á vegum norsku AA- samtakanna. Þá sé hann í starfsendurhæfingu hjá [...]í [...], sem sé stofnun hliðstæð [...] hér á landi. Hefur ákærði lagt fram vottorð því til staðfestingar að hann hafi á tímabilinu frá 13. febrúar 2023 til 14. nóvember sama ár notið leiðsagnar og endurhæfingar hjá áðurnefndu [...] og hluta þess tíma stundað vinnu í tengslum við þá endurhæfingu.

5

Eins og rakið er í hinum áfrýjaða dómi á ákærði að baki langan sakaferil fyrir margvísleg brot eða allt aftur til ársins 2008. Með dómi Landsréttar 26. júní 2018 í máli nr. 26/2018 var ákærði dæmdur í þriggja ára óskilorðsbundið fangelsi fyrir nokkur alvarleg hegningarlagabrot. Þá var ákærði með dómi Héraðsdóms Reykjavíkur 22. febrúar 2018 í máli nr. S- 623/2018 dæmdur í 90 daga óskilorðsbundið fangelsi fyrir umferðarlagabrot og brot gegn fíkniefnalöggjöfinni. Ákærða var veitt reynslulausn í tvö ár á 390 daga eftirstöðvum refsingar þessara tveggja dóma 20. desember 2020. Um fimm mánuðum síðar rauf ákærði skilyrði reynslulausnarinnar með broti því sem hann var sakfelldur fyrir með hinum áfrýjaða dómi og var ákærða gerð refsing í einu lagi fyrir öll málin í samræmi við ákvæði 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga nr. 19/1940.

Samkvæmt sakavottorði ákærða hefur hann áður rofið skilorð dóms og einnig skilyrði samfélagsþjónustu og verið gert að ljúka afplánun refsivistar.

6

Að virtum sakaferli ákærða, einkum því sem að framan er rakið um hann, þykja ekki efni til að skilorðsbinda refsingu hans, hvorki að hluta né í heild. Breyta framlögð gögn um starfsendurhæfingu ákærða engu í þeim efnum.

7

Samkvæmt framangreindu en að öðru leyti með vísan til forsendna hins áfrýjaða dóms verður hann staðfestur.

8

Ákærða verður gert að greiða áfrýjunarkostnað málsins, þar með talin málsvarnarlaun skipaðs verjanda síns fyrir Landsrétti, sem ákveðin eru að meðtöldum virðisaukaskatti, eins og í dómsorði greinir.

Dómsorð :

Hinn áfrýjaði dómur skal vera óraskaður.

Ákærði, S-kk-nf H-kk-nf R-kk-nf, greiði áfrýjunarkostnað málsins, 572.876 krónur, þar með talinmálsvarnarlaunskipaðsverjandasínsfyrir Landsrétti, B-kk-ef J-kk-ef lögmanns, 542.376 krónur.